Source: http://tuusula.cloudnc.fi/fi-FI/Toimielimet/Tekninen_lautakunta/Kokous_1162019/Hyrylan_paloaseman_purku(13703)
Timestamp: 2019-07-19 20:36:53+00:00

Document:
Hyrylän paloaseman purku | Tuusula
Kokous 11.6.2019
Hyrylän paloaseman purku
Hyvinvoinnin ja terveyden edistämisen lautakunta
Keski-Uudenmaan ympäristölautakunta
Kuntakehityslautakunta
Valtuustoasiain valmistelutoimikunta
Tekninen lautakunta, kokous 11.6.2019
§ 77 Hyrylän paloaseman purku
TUUDno-2019-1208
Esa Koskinen, rakennuspäällikkö, esa.koskinen@tuusula.fi
Esittely ja hankinnan kohde
Kasvu ja ympäristö / Tilapalvelut on pyytänyt purku-urakkatarjouksia käytöstä poistetun Hyrylän paloaseman purkamisesta. Purku-urakkaan sisältyy rakennuksen purkaminen, purkualueen täyttötyö, piha-alueen asfaltoinnin poisto sekä vj - ja jv-liitosten tulppaaminen.
Tarjouspyyntö julkaistiin Cloudia kilpailutusjärjestelmän kautta 18.4.2019 tarjouspalvelu.fi-verkkopalvelussa sekä julkiset hankinnat Hilma-ilmoituskanavassa. Kyseessä oli avoimena menettelynä toteutettu hankintalain 25 §:n kansallisen kynnysarvon ylittävä kilpailutus.
Saapuneet tarjoukset ja tarjousten käsittely
Tarjouksia saatiin asetettuun määräaikaan 15.5.2019 klo 14.00 mennessä kuusi (6) kappaletta.
Tarjoajien kelpoisuus ja tarjousten tarjouspyynnönmukaisuus
Kaikki tarjoukset olivat tarjouspyynnön mukaisia ja tarjoukset täyttivät tarjouspyynnössä vaaditut ehdot.
Tarjousvertailu
Vertailutaulukko liitteenä.
Hankintapäätös ja sopimus
Edullisimman tarjouksen antoi Lotus Maskin & Transport Oy kokonaishintaan 186 000 € (alv 0%).
Esitetyn urakoitsijan kanssa on pidetty selonottoneuvottelu urakasta.
Hankintapäätöksen tiedoksianto ei merkitse sopimuksen syntymistä. Valitun toimittajan kanssa tehdään kirjallinen hankintasopimus, kun hankintapäätös on saanut lainvoiman.Sopimus voidaan solmia aikaisintaan 14 päivän kuluttua siitä, kun asianosainen on saanut päätöksen valitusosoituksineen tiedoksi.
Tuusulan kunnanvaltuuston 10.12.2018 § 150 hyväksymän hallintosäännön toimivaltasäännösten mukaan tekninen lautakunta päättää käyttötalouden hankinnoista, joiden arvo ylittää 100 000 euroa.
Esa Koskinen, rakennuspäällikkö, esa.koskinen@tuusula.fi sekä 040-314 2243
Tarjouspyyntö, avauspöytäkirja, vertailu-, kelpoisuus-, ja tarjouspyynnönmukaisuustaulukot
Ritva Lappalainen, tilapalvelupäällikkö, ritva.lappalainen@tuusula.fi
Tekninen lautakunta päättää
valita tarjouskilpailussa kokonaistaloudellisesti edullisimman tarjouksen tehneen Lotus Maskin och Transport Oy:n toteuttamaan hankinnan
oikeuttaa tilapalvelupäällikön allekirjoittamaan hankintasopimuksen
tarkastaa ja hyväksyä pöytäkirja tämän asian osalta välittömästi kokouksessa.
tarjoajat, Esa Koskinen, Atso Vesa
Tarjouspyyntö Hyrylän paloaseman purkaminen.pdf (pdf, 303 kt)
Avauspöytäkirja Hyrylän paloaseman purkaminen.pdf (pdf, 184 kt)
Oikaisuohje ja valitusosoitus (Kansallisen ja EU-kynnysarvon ylittävät hankinnat)
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista ja käyttöoikeussopimuksista annetun lain (hankintalaki) mukaan hakea muutosta vaatimalla hankintayksiköltä oikaisua (hankintaoikaisu). Asia voidaan myös saattaa valituksella markkina-oikeuden käsiteltäväksi, mikäli hankinnan arvo ylittää hankintalain 25 §:n mukaisen kynnysarvon.
Kansallisen kynnysarvon suuruus on 1.1.2017 lähtien:
– 60.000 € tavarat– ja palvelut
– 400.000 € terveydenhoito- ja sosiaalipalvelut
– 300.000 € muut erityiset palvelut
– 150.000 € rakennus- ja käyttöoikeusurakat
– 500.000 € käyttöoikeussopimukset
I Oikaisuohje
Hankintayksikön päätökseen tai muuhun hankintamenettelyssä tehtyyn ratkaisuun tyytymätön voi vaatia hankintalain 132–135 §:n mukaan hankintaoikaisua. Hankintaoikaisua voi vaatia hankintayksiköltä kirjallisesti tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.
Sähköistä tiedoksiantoa käytettäessä hankintapäätös oheisasiakirjoineen katsotaan saadun tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.
Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä, jollei tiedoksiannon näytetä tapahtuneen myöhemmin. Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.
Hankintaoikaisun sisältö
Hankintaoikaisusta on käytävä ilmi vaatimukset perusteineen. Hankintaoikaisusta on käytävä ilmi oikaisua vaativan nimi sekä tarvittavat yhteystiedot asian hoitamiseksi. Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.
Hankintaoikaisu toimitetaan hankintayksikölle.
Hankintayksikön yhteystiedot:
(päätöksen tehnyt toimielin tai viranhaltija)
kirjaamo@tuusula.fi
Hankintaoikaisun käsittelee päätöksentekijä.
Hankintaoikaisun vireilletulo ja käsittely eivät vaikuta siihen määräaikaan, jonka kuluessa asianosainen voi hankintalain nojalla hakea muutosta valittamalla markkinaoikeuteen.
II Valitusosoitus markkinaoikeuteen
Tarjoaja, osallistumishakemuksen tehnyt ehdokas tai muu taho, jota asia koskee, voi saattaa asian markkinaoikeuden käsiteltäväksi tekemällä valituksen.
Hankintalain 146 §:n mukaan markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee:
1) yksinomaan hankintamenettelyn valmistelua
2) sitä, että hankintasopimusta ei jaeta osiin 75 §:n nojalla
3) sitä, että 93 §:ssä tarkoitetun kokonaistaloudellisen edullisuuden perusteena käytetään yksinomaan hal-vinta hintaa tai kustannuksia
Hankintalain 146 §:n mukaan puitejärjestelyyn perustuvaan hankintaan ei saa hakea valittamalla muutosta, jollei markkinaoikeus myönnä asiassa käsittelylupaa. Lupa on myönnettävä, jos: asian käsittely on lain soveltamisen kannalta muissa samanlaisissa asioissa tärkeää; tai siihen on painava, hankintayksikön menettelyyn liittyvä syy.
Jollei toisin säädetä, valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.
Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa.
Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.
Valituksen sisältö
Valituksessa on ilmoitettava hankinta-asia, jota valitus koskee, sekä valittajan vaatimukset ja niiden perusteet. Puitejärjestelyyn perustuvan hankinnan osalta valituskirjelmässä on esitettävä, minkä vuoksi käsittelylupa tulisi myöntää.
Valituksessa on ilmoitettava valittajan nimi ja kotikunta. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatija on joku muu henkilö, valituksessa on ilmoitettava myös tämän nimi ja kotikunta. Lisäksi on ilmoitettava postiosoite ja puhelinnumero, joihin asiaa koskevat ilmoitukset valittajalle voidaan toimittaa. Valittajan, laillisen edustajan tai asiamiehen on allekirjoitettava valituskirjelmä.
Valitukseen on liitettävä alkuperäisenä tai jäljennöksenä päätös, johon haetaan muutosta, sekä todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta. Valitukseen on liitettävä asiakirjat, joihin valittaja vetoaa vaatimuksensa tueksi. Asiamiehen on liitettävä valituskirjelmään valtakirja, kuten hallintolainkäyttölain 21 §:ssä säädetään.
Valituksen toimittaminen
Valitus on toimitettava markkinaoikeudelle. Valituksen tulee olla perillä valitusajan viimeisenä päivänä ennen markkinaoikeuden virka-ajan päättymistä. Itse tiedoksisaantipäivää ei lasketa mukaan.
Valituksen voi toimittaa markkinaoikeuden kansliaan henkilökohtaisesti, asiamiestä käyttäen, lähetin välityksellä, postitse, telekopiona tai sähköpostin avulla kuten laissa sähköisestä asioinnista viranomaistoiminnassa (13/2003) säädetään. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensiksi seuraavana arkipäivänä.
Hankintalain 163 §:n mukaan markkinaoikeuden toimivaltaan kuuluvaan asiaan ei saa hakea muutosta kuntalain eikä hallintolainkäyttölain nojalla.
Puitejärjestelyyn perustuvaan hankintaan ei saa hakea muutosta valittamalla, jollei markkinaoikeus myönnä asiassa käsittelylupaa hankintalain 146 §:n mukaisesti.
Muutoksenhausta ilmoittaminen hankintayksikölle
Hankintalain 148 §:n nojalla hankinta-asiaan muutosta hakevan on kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikölle viimeistään silloin, kun hankintaa koskeva valitus toimitetaan markkinaoikeuteen. Ilmoitus on toimitettava hankintayksikön kohdassa I mainittuun osoitteeseen.
Markkinaoikeuden osoite ja muut yhteystiedot
Radanrakentajantie 5, 00520 Helsinki
puh. 029 564 3300
fax 029 564 3314
§ 74 Kokouksen laillisuus ja päätösvaltaisuus
§ 75 Pöytäkirjan tarkastus
§ 76 Yksityistieavustukset 2019
§ 78 Riihikallion koulun asuntoloiden purkaminen
§ 79 Tuusulanjärven esteettömät pitkospuut, puistosuunnitelmaehdotuksen hyväksyminen
§ 80 Viranhaltijoiden päätökset
§ 81 Työryhmien pöytäkirjoja
§ 83 Muut asiat

References: § 77
 § 150

§ 74

§ 75

§ 76

§ 78

§ 79

§ 80

§ 81

§ 83